- Poliţia din Miami, anunţ uluitor despre motivul morţii lui Konstantin Koltsov
- Ce s-ar fi întâmplat cu iubitul Arynei Sabalenka
Poliţia din Miami a făcut un anunţ uluitor despre motivul morţii lui Konstantin Koltsov. Fostul jucător de hochei și iubitul numărului 2 WTA, Aryna Sabalenka, a murit noaptea trecută, în timp ce se afla la Miami. După ce în primă fază s-a crezut că este vorba despre un accident vascular cerebral.
La câteva ore de la anunțul decesului fostului jucător de hochei, poliția din Miami a făcut un anunț șocant. Konstantin Koltsov s-ar fi sinucis.
Poliţia din Miami, anunţ uluitor despre motivul morţii lui Konstantin Koltsov. Iubitul Arynei Sabalenka s-ar fi sinucis
Potrivit cnn.com, poliția din Miami-Dade a emis un comunicat prin care a anunțat că Biroul de Omucideri a preluat ancheta în cazul morții lui Koltsov. Anchetatorii nu suspectează că acesta ar fi fost ucis și că fostul hocheist s-ar fi aruncat de la balcon noaptea trecută.
"Potrivit anchetatorilor, Poliția și Pompierii din Bal Harbour au fost trimise luni, 18 martie 2024, la aproximativ ora 12:39 a.m., la St. Regis Bal Harbour Resort, pentru cazul unui bărbat care s-a aruncat de la balcon.
Departamentul de poliție din Miami-Dade, Biroul de Omucideri, a răspuns și a preluat ancheta despre sinuciderea aparentă a domnului Konstantin Koltsov. Nu au fost indicii că ar fi fost ucis", se arată în comunicatul poliției din Miami-Dade, potrivit cnn.com.
"Nu merita asta" Mesaje de susţinere pentru Aryna Sabalenka, după ce iubitul ei a murit subit, înainte de a împlini 43 de ani!
Pe reţelele sociale au apărut numeroase mesaje de susţinere pentru Aryna Sabalenka, după ce iubitul ei a murit la numai 42 de ani.
Konstantin Koltsov a încetat din viaţă în cursul zilei de luni. Echipa de hochei pe care acesta o antrena a confirmat decesul acestuia. Cauza morţii iubitului Arynei Sabalenka nu a fost încă dezvăluită.
Pe reţeaua X, fostul Twitter, fanii i-au transmis condoleanţe Arynei Sabalenka. Ei au remarcat ce lovitură a primit acum dubla campioană de la Australian Open, la doar 5 ani după ce îşi pierdea tatăl în circumstanţe similare.
"Mă doare inima pentru Aryna. Fiind o persoană care și-a pierdut un părinte și, ulterior, pe cineva drag mie, la doi ani distanță, este un lucru îngrozitor peste care să treci", a scris cineva.
"Condoleanţe pentru Sabalenka! Nu merita deloc asta! Tatăl ei şi acum prietenul ei, e teribil pentru ea", a fost un alt mesaj postat de un utilizator.
"E îngrozitor! Este o persoană minunată, nici nu-mi pot imagina prin cât de multă durere trece", "Îi trimit toată dragostea mea Arynei", "Este o persoană atât de dulce și nu merita să treacă prin atât de multă durere la o vârstă atât de fragedă. O veste sfâșietoare pentru familia Arynei și cea a lui Konstantin. Sper să se odihnească în pace", "Îmi pare rău atât de rău pentru tine, Aryna. Eşti o persoană minunată. Te-am văzut anul trecut în Miami. Dumnezeu să te binecuvânteze, dragă", au fost alte mesaje de susţinere pentru Aryna Sabalenka.